Austraalia lahtiste tennisemeistrivõistluste meeste üksikmängu võitjate nimekiri

Austraalia lahtised meistrivõistlused tennises on iga-aastane tenniseturniir, mis peeti esimest korda 1905. aastal ja mida mängitakse Austraalias Melbourne'is Melbourne'i pargis kõvakattega välisväljakul. Austraalia lahtised meistrivõistlused kestavad kaks nädalat, tavaliselt algavad need jaanuari keskpaigas. See on olnud kronoloogiliselt esimene neljast suure slämmi turniirist igal aastal alates aastast 1987. 
Võistlused ei toimunud aastatel 1916–1918 I maailmasõja tõttu, aastatel 1941–1945 II maailmasõja tõttu ja 1986. aastal. Austraalia lahtiste meistrivõistluste ajakava on muutunud mitu korda . 1977. aastal koliti toimumisaeg jaanuarist detsembrisse, mille tulemusel toimusid 1977. aastal kahed Austraalia lahtised meistrivõistlused; jaanuaris ja detsembris. Algselt kavandatud 1986. aasta detsembri võistlus viidi edasi 1987. aasta jaanuarisse, mistõttu 1986. aastal Austraalia lahtisi meistrivõistlusi ei korraldatud. Austraalia meistrivõistlusi nimetati esimest korda lahtisteks ("Open") 1969. aastal. Aasta varem, 1968. aastal, olid Prantsusmaa lahtised meistrivõistlused, Suurbritannia lahtised meistrivõistlused (Wimbledoni turniir) ja Ameerika Ühendriikide lahtised meistrivõistlused ning esimest korda avatud ajastu ("open era") võistlus. (Avatud ajastu sai alguse 1968. aastal, kui suure slämmi turniiride korraldajad leppisid kokku, et profimängijad saavad amatööridega võistelda.)
Ajalugu.
Meeste üksikmängu on korraldanud Christchurch ja Hastings Uus-Meremaal ning Perth, Brisbane, Adelaide, Sydney ja Melbourne Austraalias. Võistluste toimumise kohta vahetati igal aastal, enne kui see jäi 1972. aastal Melbourne'i. Enne 1988. aastal Melbourne'i parki kolimist korraldati võistlus Kooyongi staadionil. 
Austraalia lahtiste meistrivõistluste võistlusväljaku väljakukatet on muudetud üks kord, 1988. aastal kasutati murukattega väljakute asemel kõvakattega väljakuid. Mats Wilander on ainus tennisemängija, kes võitis võistluse murul ja Rebound Ace pinnal (Rebound Ace on kautšukiga, klaaskiust valmistatud polsterdatud tenniseväljaku kõvakate); ta võitis kaks korda murul ja ühe korra Rebound Acel. Roger Federer on ainus mängija, kes on võitnud nii Rebound Ace'i kui Plexicushioni pinnal (Plexicushion on akrüülipõhise kõvakattega tennisepinna kaubamärk ja üks tenniseväljakul kasutatavatest pinnatüüpidest). 
Meeste üksikmängureeglites on pärast esimest võistlust tehtud mitmeid muudatusi. Seda võistlust on alati mängitud karikaturniiri formaadis ja kõikides matšides on välja selgitatud viies setis parem, välja arvatud 1970., 1973. ja 1974. aastal, kui esimene voor oli kolmes setis parem, ja 1982. aastal, kui kolmas ja neljas voor olid kolmes setis parem. Alates 1905. aastast on kõik setid otsustatud eeliste vormingus: võidab mängija, kes on võitnud vähemalt kuus mängu vähemalt kahe mängulise eduga. Kui mängude seisuks oli 5:5 (viigis), pidi üks mängijatest seti võitmiseks võitma kaks mängu vastasest rohkem. Kiire lõppmäng kehtestati 1971. aastal ja sellest ajast alates on seda kasutatud neljas esimeses setis, välja arvatud aastatel 1980–1982, kui viigiseis mängiti ka viiendas setis. 
Meister saab miniatuurse koopia hõbedase kullatud Norman Brookes Challenge Cupist, mis sai nime 1911. aasta meistri ja Austraalia endise Lawn Tennis Associationi (LTAA) presidendi järgi ja on valmistatud Warwicki vaasi eeskujul . 2010. aastal sai võitja auhinnaraha 2 100 000 dollarit. 
Austraallaste meistrivõistlusi on enam kordi võitnud James Anderson: kokku kolm (1922, 1924–1925) ja järjest aastatel kaks (1924–1925). Austraalia meistrivõistlused on kuus korda võitnud Roy Emerson (1961, 1963–1967), sealhulgas järjest aastatel viis (1963–1967). Elukutseliste tennisemängijate kaasamine 1969. aastal tähistas võistluste jõudmist avatud ajastusse, kus Novak Djokovic (2008, 2011–2013, 2015–2016, 2019–2020) hoiab kaheksa turniirivõiduga meistrivõistluste rekordit. Järjest aastatel on avatud ajastul kõige enam – kolm korda – Austraalia meistriks tulnud Djokovic (2011–2013). Meistriks tulnute seas on vaid kaks mängijat, kes ei kaotanud kogu turniiri jooksul settigi: Ken Rosewall 1971. aastal ja Roger Federer 2007. aastal.
Võitjad.
Austraalia lahtised meistrivõistlused.
 
Vaata ka.
Austraalia lahtiste tennisemeistrivõistluste muud võistlused
Suure slämmi turniiride meeste üksikmängu võitjate nimekirjad